ΔΕΛΤΙΟ ΤΥΠΟΥ

Η Διεύθυνση Α/θμιας Εκπαίδευσης Ανατολικής Θεσσαλονίκης

διοργανώνει Επιμορφωτική Ημερίδα με τίτλο:

*«****Ο κοινωνικός ρόλος του σχολείου: Νομικό πλαίσιο και ενέργειες για την παιδική προστασία»***

**την Πέμπτη 7 Σεπτεμβρίου 2023 και ώρα 11:00-15:00** στο Κέντρο Διάδοσης Επιστημών και Μουσείο Τεχνολογίας - **ΝΟΗΣΙΣ**.

Στην Ημερίδα θα παραστεί και θα απευθύνει χαιρετισμό ο Περιφερειακός Δ/ντής Α/θμιας & Β/θμιας Εκπαίδευσης Κεντρικής Μακεδονίας, κ. Αλέξανδρος Κόπτσης.

Εισηγητές/τριες:

* **κα. Τερζητάνου Λευκοθέα**, Εισαγγελέας Ανηλίκων Θεσσαλονίκης.
* **κα. Κουφονικολάκου Θεώνη**, Βοηθός Συνήγορος του Πολίτη για τα Δικαιώματα του Παιδιού.
* **κ. Αγγελίδης Παναγιώτης**, Αξιωματικός της Διεύθυνσης Ασφάλειας Θεσσαλονίκης, Αστυνόμος Β΄ του Τμήματος Προστασίας Ανηλίκων.
* **κα. Ζαχαρτζή Ναταλία**, Επιστημονική Διευθύντρια και Κοινωνική Λειτουργός των «Κέντρων Πρόληψης των εξαρτήσεων και προαγωγής της ψυχοκοινωνικής υγείας Δήμου Θεσσαλονίκης-ΟΚΑΝΑ Σείριος».
* **κα. Δαλαμπύρα Ελισάβετ**, Νομικός και Στέλεχος του Αυτοτελούς Γραφείου Νομικής Υποστήριξης της Π.Δ.Ε. Κεντρικής Μακεδονίας.

# Σκοπός της ημερίδας είναι η πλήρης και εμπεριστατωμένη ενημέρωση των Διευθυντών/ντριών & των Προϊσταμένων των σχολικών μονάδων αρμοδιότητάς μας, καθώς και όλων των μελών της εκπαιδευτικής κοινότητας από Φορείς που ασχολούνται με τη διασφάλιση της προστασίας και των δικαιωμάτων των παιδιών.

Η θεματολογία επικεντρώνεται στην ανάλυση του κοινωνικού ρόλου του σχολείου και στην αναφορά παραγόντων επικινδυνότητας που σχετίζονται με την παιδική κακοποίηση-παραμέληση. Βασικός στόχος είναι η ορθή εκτίμηση και αξιολόγηση περιστατικών από την εκπαιδευτική κοινότητα, προκειμένου το σχολείο να παρέμβει έγκαιρα στο πλαίσιο των αρμοδιοτήτων του και να συμβάλλει στην αντιμετώπισή τους.

Την Ημερίδα θα παρακολουθήσουν δια ζώσης οι Διευθυντές/ντριες & οι Προϊστάμενοι/ες των σχολικών μονάδων της Π.Ε. Ανατολικής Θεσσαλονίκης. Η εκδήλωση θα μεταδοθεί ζωντανά από το κανάλι <https://youtube.com/live/l07Zv10fjuc>, προκειμένου να δοθεί η δυνατότητα παρακολούθησής της και από τα υπόλοιπα μέλη της εκπαιδευτικής κοινότητας.